﻿COMUNICARE NARATIVĂ ŞI IDENTITATEA BRANDING-ULUI UNIVERSITAR 1 ANDREEA MONICA STATE ABSTRACT STORYTELLING AND UNIVERSITY BRANDING IDENTITY The present article sets out to clarify the concepts of storytelling and branding, with a focus on university branding and visual identity – the latter being a vital element to a brand's uniqueness. Storytelling is an important method of brand construction, and it entails a strong power of seduction. Branding is increasingly more about storytelling. Practically, a story is an image made up of facts, feelings and interpretations, which are often told to us solely by the university itself. As such, the brand appears on the market accompanied by its identity. Identity is what we aim to express with help of the brand. Implementing a system of visual identity that would help to harmoniously develop a university brand requires a handbook of visual identity. The present article aims to be a starting point for such a handbook serving the University of Bucharest, which currently does not own such a handbook. Keywords: storytelling, branding, identity image, University of Bucharest, visual identity handbook. 1. INTRODUCERE Am ales această temă, deoarece poveştile sunt parte a vieţii umane încă de la început, prima dată fiind folosite pentru a transmite tradiţia şi a ne învăţa cum să ne comportăm în societate. Recent, poveştile au fost utilizate cu diferite scopuri în publicitate, management sau politică, şi pentru a folosi povestiri mai mult şi mai des. În prezentul articol, termenul story nu se referă la povestea-basm, nici la povestea-minciună („a spune poveşti”), ci se referă la întâmplarea narabilă, un fapt 1 PhD, Facultatea de Sociologie şi Asistenţă Socială , Universitatea din Bucureşti, Bucureşti; e-mail: state.andreeamonica@gmail.com „Revista română de sociologie”, serie nouă , anul XXVII, nr. 3–4, p. 317–328, Bucureşti, 2016 Creative Commons License Attribution-NoDerivs CC BY-ND 318 Andreea Monica State 2 real care poate fi transformat într-un text narativ, într-un „récit”, în naratologia franceză, adică „una din marile categorii ale cunoaşterii, pe care o folosim pentru a 2 înţelege şi a ordona lumea”, după cum spune Roland Barthes . Ştiinţa de a povesti tinde să devină o disciplină în sine, utilă în mediul comunicaţional, dar şi în cel economic, social, politic etc. Obiectivele urmărite în această lucrare privesc abordarea noţiunilor fundamentale referitoare la storytelling, brand, cu referire la branding-ul universitar şi la identitatea de brand, care trebuie să proiecteze o imagine clară despre ce este universitatea şi despre ţelurile sale. Universitatea din Bucureşti, la care mă refer pe parcursul articolului, fiind una dintre cele mai importante universităţi din ţară, cu o identitate stabilizată de-a lungul deceniilor, are nevoie de un complex material de ghidaj, care să puncteze standardele şi regulile de utilizare a elementelor identitare, independent de alte documente în care sunt prezentate câteva elemente de identitate, tocmai pentru a păstra caracterul unic al instituţiei. De aceea, pentru a ajunge la manualul de identitate vizuală şi la elementele care nu ar trebui să lipsească din el, mai întâi abordez literatura de specialitate din domeniul storytelling-ului şi al brand-ului, preiau descrierea Universităţii din Bucureşti de pe site-ul oficial, caut elemente de identitate vizuală care se regăsesc în alte documente oficiale, pentru a le insera, mă documentez ce dimensiuni ar trebui să respecte un manual de identitate vizuală, iar apoi fac sugestii referitoare la elementele pe care ar trebui să le cuprindă manualul Universităţii din Bucureşti, acest articol reprezentând începutul unui demers de cercetare care vizează conceperea unui manual de identitate vizuală pentru Universitatea din Bucureşti. 2. STORYTELLING Există o dată de naştere a storytelling-ului? În Franţa, opera lui Christian Salmon, Storytelling, la machine à fabriquer des histoires et à formater les esprits, a apă rut în 2007. Această carte marchează începutul unei conş tientiză ri a importanţei acestui fenomen. Potrivit acestui autor, storytelling-ul este folosit şi în politică, management, economie şi marketing. Storytelling-ul ajută la stabilirea şi dezvăluirea unei culturi a organizaţiei şi ilustrarea universului brand-urilor. Storytelling-ul este un mijloc de a construi o cultură a organizaţiei, un mijloc de acţiune şi unul de mobilizare a emoţiilor prin povestiri comune. Discursul clasic, raţional şi tehnic se bazează pe o trilogie care cuprinde: identificarea dezbaterii; analizarea întrebărilor puse; oferirea unei soluţii raţionale reci, uneori chiar abstracte. Acest tip de discurs nu mai este eficient, pentru că publicul s-a maturizat şi vrea să simtă cuvântul enunţat cu propria lui logică. 2 Roland Barthes, Introduction à l'analyse structurelle du récit, Seuil, Paris, 1981. 3 Comunicare narativă şi identitatea branding-ului universitar 319 Storytelling-ul se bazează şi el tot pe o trilogie, dar în care caracteristicile pun baze noi: captarea atenţiei cu o poveste; trezirea interesului de schimbare şi de mişcare datorită unei poveşti legate de momente de adevăr, memorie, de expresii legendare; argumentarea cu anecdote prudente care conduc spre un scop. Storytelling-ul este eficient pentru că se adresează inimii şi minţii. Storytelling-ul este prezentarea unui brand sub formă narativă, sub forma unei poveşti. El este un conţinut care pune în scenă brandul sau universul lui. Conceptul de storytelling în organizaţii acoperă mai multe fenomene. Desemnează, mai întâi, o dată observabilă în orice organizaţie: schimbul de poveşti sub formă de naraţiuni, şi mai global, organizaţia devine astfel locul de producere a naraţiunilor. Potrivit lui Czarniawska, Gabriel sau Boje, storytelling-ul desemnează o metodă de 3 analiză a vieţii organizaţionale . Storytelling-ul este un demers de gestiune în organizaţie, care se înscrie astăzi în mişcarea teoriilor inovării, gestionării cunoştinţelor şi învăţării organizaţionale. Abordările storytelling-ului, aplicabile organizaţiei, sunt foarte variate. Desemnează două ordine ale realităţii, foarte diferite: naraţiunea în organizaţie, ca fenomen şi ca metodă de cercetare, de intervenţie sau de mediatizare prin instrumente (sisteme informatice şi de comunicare), pentru a studia, utiliza sau dezvolta această funcţie în beneficiul organizaţiei. Al doilea aspect vizează cercetarea naraţiunii şi povestirii în organizaţii, mobilizând cele trei dimensiuni principale: obiectul studiat, nivelul de analiză şi finalitatea cercetărilor. 3. BRAND-UL Problematica brand-ului, extrem de intens studiată, a depăşit graniţele marketing-ului tradiţional, pătrunzând în domeniul ştiinţelor socio-umane, cu accent pe calitatea resurselor implicate în procesul de valorizare socială. O definiţie a noţ iunii de brand este dificil de găsit. În fiecare zi apar noi componente, iar clasificarea în contextul definiţiei iniţiale devine dificilă. Au fost utilizate numeroase definiţii, însă niciuna nu a reuşit însă să acopere integral dimensiunea noţiunii de 4 brand . Clarificarea privind diferenţa dintre brand şi marcă este necesară, pentru a evita confuzia dintre cele două concepte. În contextul românesc, conceptul de brand este de multe ori egalat cu cel de marcă. Marca (engl. trademark) este, în primul rând, un semn unic care diferenţiază oferta unui comerciant de cea a celorlalţi comercianţi, ea putând fi un nume, un cuvânt, un logo, un desen, o imagine sau orice combinaţie a acestora; de obicei, se înregistrează la OSIM (sau 3 Eddie Soulier, Le Storytelling, concepts, outils et applications, Hermes Science, Paris, 2006, p. 18. 4 Cristian Că r ă midă , Brand and Branding, Vol. I, Identitatea vizuală , Editura Brandmark, Bucureşti, 2009, p. 47. 320 Andreea Monica State 4 alte asociaţii asemănătoare) pentru a putea proteja legal brand-ul şi pentru a putea asigura proprietatea asupra lui. Marca este unul din efectele brand-ului, pentru că este construită în funcţie de acesta. Brand-ul are la bază legăturile fizice şi emoţionale create între un produs şi 5 consumatori . În timp, brand-ul a devenit simbol al produselor şi serviciilor, al mărcilor ce au reuşit să treacă dincolo de produsul propriu-zis deoarece 6 „corporaţiile de succes trebuie să producă în primul rând branduri şi nu bunuri” . Astfel, brand-ul este folosit „cu intenţia de a identifica produsele sau serviciile ca aparţinând unui producător sau unui grup de producători şi de a diferenţia acele 7 bunuri sau servicii de cele ale concurenţei” . „Brand-ul este acel produs, serviciu, organizaţie, persoană care transmite un sentiment de mulţumire şi satisfacţie sufletească şi pentru care consumatorul nu găseşte înlocuitor” şi care „apelează la resorturi emoţionale rezidente în mintea 8 fiecăruia, influenţând pozitiv sau negativ orice decizie de la orice nivel” . Conform Landor Lexicon brand-ul este „suma tuturor caracteristicilor 9 tangibile şi intangibile, care individualizează o ofertă şi o fac unică” . „Brand-ul se 10 dezvoltă ca răspuns la identificarea nevoii consumatorului” , oferind „un set unic de valori şi atribute (tangibile şi intangibile), pe care consumatorii le asimilează şi 11 stârnesc interesul creând semnificaţie şi identificare” . Sintetizând şi rezumând cuvintele cheie utilizate în definirea unui brand, acestea sunt următoarele: diferenţiere (brand-ul este semnul distinctiv în raport cu concurenţa), inovaţie (brand-ul trebuie să aducă ceva nou – avantajul concurenţial), creativitate (brand-ul trebuie să fie creativ), unicitate (brand-ul trebuie să fie poziţionat într-o manieră unică, ocupând un loc special în mintea consumatorului), interes/atracţie (brand-ul trebuie să atragă, întrucât consumatorii decid dacă brand- ul va avea succes sau nu), context (brand-ul trebuie să se raporteze la contextul situaţional). Brand-ul se cristalizează şi îşi consolidează în timp imaginea, creându- şi o identitate în piaţă, deci propria carte de vizită. O12 clasificare completă a coordonatelor unui brand o face Wheeler , ş i anume: viziunea; mesajul; autenticitatea; unicitatea; diferenţierea; sustenabilitatea; coerenţa; flexibilitatea; angajamentul şi valoarea. În opinia aceleiaşi autoare, 5 Aneta Bogdan, Branding pe frontul de Est, Bucureş ti, Brandient Consult SRL, 2010. 6 Naomi Klein, No Logo. Tirania mă rcilor, Bucureş ti, Comunicare, 2006. 7 David Aaker, Managementul Capitalului unui brand. Cum să valorificăm numele unui brand, Bucureşti, Brandbuildres Group, 2005. 8 Cristian Cărămidă , op. cit., p. 48. 9 S. Anholt, Some important distinctions in place branding. „Place Branding”. Vol. 1, No. 2, Henry Steward Publications, 2005, p. 116. 10 S. Winram, The opportunity for world brands, în „International Journal for Advertising”, 1987, p. 23. 11 G. Hofstede, Managementul structurilor multiculturale. Software-ul gândirii. Bucureş ti: Editura Economică, 2001, p. 64. 12 A. Wheeler, Designing brand identity: An essential guide for the whole branding team. 3rd Edition, New Jersey: John Wiley&Sons, Inc. Hoboken, 2009, p. 39. 5 Comunicare narativă şi identitatea branding-ului universitar 321 identitatea brandului „reuneşte elemente separate într-un singur sistem, global”. Extapolând concepţia lui Wally putem defini conceptul de identitate de brand ca fiind „managementul explicit al tuturor căilor prin care brand-ul se prezintă publicului său prin intermediul experienţelor şi percepţiilor”, iar imaginea de brand este „ceea ce publicul percepe din identitatea care a fost creată şi proiectată”. Identitatea brand-ului poate căpăta două forme: una formală (nume, logo, elemente grafice, culoare, slogan etc.) şi una conceptuală, ideologică sau valorică (susţinerea, respectarea şi promovarea valorilor), pe care le unifică într-un sistem, luat ca întreg. În opinia lui Ş. Liuţe „identitatea adaugă valoare brand-ului prin ea însăşi, iar prin valoarea adăugată identitatea contribuie la diferenţierea şi poziţionarea brand- ului, susţinând notorietatea acestuia şi sporind nivelul calităţii percepute, cu condiţia să fie consistentă, adică să se plaseze la un nivel de calitate (vizuală şi verbală) în perfectă concordanţă cu substanţa şi esenţa brand-ului”. Identitatea este un concept de bază în existenţa unui brand, pentru că ea îl face unic. În timp ce brand-ul apare pe piaţă, este însoţit de identitatea sa. Identitatea este ceea ce vrem să exprimăm prin intermediul brand-ului. Astăzi, nu toate organizaţiile ţin cont de adevăratul sens al identităţii lor, dar, chiar dacă ele nu o cunosc, identitatea este mereu prezentă . Putem defini branding-ul ca fiind procesul de creare a unei asocieri între un simbol, un obiect, o emoţie şi/sau o percepţie şi un produs sau o companie, cu 13 scopul de a conduce la fidelitate şi de a produce diferenţierea . Branding-ul constă în dezvoltarea şi întreţinerea ansamblului de atribute şi de valori, care sunt logice, 14 coerente, distincte, apropiate, şi în final atrăgătoare pentru consumatori . 3.1. BRANDING UNIVERSITAR 15 Brand-ul a fost împrumutat şi în aria învăţământului superior , iar în contextul competitivităţii ce se naşte în mediul universitar, învăţământul superior consideră că este nevoie „să dezvolte armonie în cadrul unei arhitecturi de 16 brand” . „Fiecare universitate are nevoie de un brand şi o imagine care poate fi de 17 încredere şi care o va diferenţia de celelalte” . Prin conturarea imaginii şi a unei structuri de brand instituţia va fi percepută de către posibilii candidaţi, părinţii acestora şi, în general, de către mediul academic naţional şi internaţional. O 13 M. Hislop, Branding 101: An overview of branding and brand management for online marketers, Copyright, Dynamic Logic, 2001. 14 M. Murphy, Branding a key marketing tool, Macmilan, Grande Bretagne, 1992, p. 206. 15 Arild Wæraas; Solbakk, Marianne, Defining the essence of a university: lessons from higher education branding. Springer Science-Business Media, 2008. 16 J.V. Hemsley-Brown; Goonawardana S., Brand Harmonization in the International Higher Education. Journal of Business Research, Vol. 60, 2007, p. 942–948. 17 Muhammad Jawad Iqbal; Rasli Amran, Bin MD., Hassan Ibne, University Branding: A Myth or a Reality, Journal Education Society, Vol. 6, 2012, p. 168–184. 322 Andreea Monica State 6 imagine distinctă va determina viitorul student să-şi dorească să aplice la acea 18 universitate şi să facă parte din mediul academic respectiv . Identitatea vizuală a unei companii este formată din logo, stilul tipografic de realizare a tuturor materialelor de prezentare în care apare organizaţia respectivă, numele şi arhitectura în care acesta este scris, felul în care organizaţia îşi comunică 19 personalitatea prin toate elementele vizuale . De obicei, aceste aspecte sunt reunite într-un manual de identitate vizuală ce sprijină strategia de branding şi poziţionare a organizaţiei în mediul în care îşi desfăşoară activitatea. Printr-o bună strategie de management bazată şi pe tehnici de branding, universitatea va facilita atragerea de studenţi, atât de pe teritoriul ţării de referinţă, cât şi de pe plan internaţional. Iqbal (2012) remarcă faptul că „instituţiile de învăţământ superior au început activităţi de marketing pentru a se poziţiona pe piaţa mondială, analizându-şi punctele forte şi punctele slabe şi identificându-şi elementele unice de vânzare”. Imaginea universităţii, proiectată atât prin mijlocele de comunicare existente cât şi prin intermediul studenţilor, este importantă „în special pentru clienţii externi, cum ar fi părinţi, prieteni, industrie etc., care manifestă o influenţă asupra deciziei de alegere a studenţilor”, precizează Iqbal. Pentru consolidarea unui brand universitar, imaginea este un instrument de bază. 20 Bennett şi Ali-Choudhury oferă o definiţie a branding-ului universitar: „branding-ul universitar este o manifestare a caracteristicilor instituţiei ce o diferenţiază de altele, reflectă capacitatea acesteia de a satisface nevoile studenţilor, generează încredere în capacitatea sa de a expune un anumit tip şi nivel de studii superioare şi de a ajuta potenţialii recruţi să ia decizii de selecţie înţelepte”. Bulotaite (2003) afirmă că, atunci „când cineva menţionează numele unei universităţi, va proiecta imediat asocieri, emoţii, imagini şi feţe” şi „că rolul branding-ului universitar 21 este acela de a construi, gestiona şi dezvolta aceste impresii” . Pentru a implementa un sistem de identitate vizuală care să ajute la dezvoltarea armonioasă a brand-ului universitar este nevoie de manualul de identitate vizuală. Acesta poate fi un instrument redactat sub formă de broşură sau carte în care se regăseşte tot ce ţine de identitatea vizuală, specificaţii tehnice cu privire la culori, forme şi font-uri, precum şi la ce înseamnă şi cum se aplică 18 Musa Pinar; Paul Trapp; Tulay Girard; Thomas Boyt: Utilizing the brand ecosystem framework in designing branding strategies for higher education. International Journal of Educational Management, Vol. 25, No. 7, 2011, p. 724–739 19 Begona Jorda-Albinana, Olga Ampuero-Canellas; Natalia Vila; Jose Ignacio Rojas-Sola, Brand identity documentation: a crossnational examination of identity standards manuals, International Marketing Review, Vol. 26, No. 2, 2008, p. 172–197. 20 R. Bennett, R. Ali-Choudhury, Components of the university brand: an empirical study , în T.C. Melewar (Ed.), Intangible Economies: Brand, Corporate Image, Identity and Reputation in the 21st Century, Proceedings of the 3rd Annual Colloquium of the Academy of Marketing's Brand Corporate Identity and Reputation SIG, Brunel University, 2007. 21 Chris Chapleo, What defines “successful” university brands? „International Journal of Public Sector Management”, Vol. 23, No. 2, 2010, p. 169–183. 7 Comunicare narativă şi identitatea branding-ului universitar 323 acestea pentru a menţine o consecvenţă a mesajului şi pentru a aplica în mod corect identitatea de brand. Acest manual poate fi folosit şi ca un instrument de promovare a unui set de valori ce ţin de cultura organizaţională. Observăm astfel că identitatea vizuală are o importanţă majoră în realizarea strategiei de branding. Manualul de identitate vizuală oferă un set de reguli referitoare la modul în care trebuie folosite, corect şi consistent, elementele grafice, în cadrul procesului de 22 comunicare de marketing . Conform literaturii de specialitate, manualul ar trebui să conţină următoarele 23 dimensiuni : introducerea, care conţine obiectivele sistemului de identitate vizuală, instrucţiunile de utilizare şi terminologia de bază care va fi folosită în manualul de identitate; elemente de bază ale identităţii vizuale incluzând logo, simbol, brand, cromatică (corporate colors) şi font-uri; reguli de utilizare ale identităţii – se referă la layout şi dimensiunea elementelor care compun logo-ul şi sigla, culoarea şi alte elemente decorative; aplicaţii ale identităţii vizuale: materiale promoţionale, publicaţii, semnalizatoare, uniforme etc.; elemente complementare de ordin tehnic – conţin mostre de culoare şi fişiere/formate care pot ajuta la replicarea identităţii vizuale. Majoritatea universităţilor din România au un manual de identitate vizuală, însă din consultarea diferitelor documente ale Universităţii din Bucureşti, am constatat că aceasta nu dispune de un manual de identitate vizuală, lucru ce mi-a fost ulterior confirmat de către Departamentul de Comunicare şi Relaţii Publice, elementele de identitate specifice fiind definite în diferite documente, cum ar fi Carta UB. Articolul de faţă reprezintă începutul unui demers de cercetare care vizează conceperea unui manual de identitate vizuală pentru Universitatea din Bucureşti. 3.2. PREZENTAREA UNIVERSITĂŢII DIN BUCUREŞTI24 (PRELUARE DE PE SITE-UL UNIVERSITĂŢII) Universitatea din Bucureşti este una din cele mai importante instituţii de învăţământ superior şi de cercetare din România. Misiunea Universităţii din Bucureşti este de a oferi tinerilor români o formare de nivel european în domeniile ştiinţelor exacte, ştiinţelor naturii, ştiinţelor sociale şi umane, de a produce idei noi şi de a reevalua stadiul actual al cunoştinţelor în toate aceste domenii. În cei 150 de ani de existenţă, Universitatea din Bucureşti şi-a dobândit un solid prestigiu naţional şi internaţional. Mulţi dintre profesorii şi absolvenţii Universităţii s-au afirmat ca personalităţi de seamă, ca profesori şi cercetători în mari universităţi ale lumii, ca membri ai Academiei Române şi ai unor academii din alte ţări, ca scriitori, politicieni (parlamentari, miniştri, prim-miniştri, preşedinţi), diplomaţi, înalţi prelaţi etc. Universitatea din Bucureşti îşi propune să formeze adevăraţi profesionişti în domeniile în care pregăteşte studenţi, considerând că numai în modul 22 Begona Jorda-Albinana, Olga Ampuero-Canellas, Natalia Vila, Jose Ignacio Rojas-Sola: Brand identity documentation: a crossnational examination of identity standards manuals, International Marketing Review, Vol. 26, No. 2, 2008. 23 Ibidem. 24 http://www.unibuc.ro/n/despre/ 324 Andreea Monica State 8 acesta poate să joace rolul care îi este destinat într-o cultură sau într-o epocă. Profesorii, studenţii şi absolvenţii săi trebuie să manifeste o înaltă responsabilitate civică, în spiritul valorilor perene ale culturii naţionale şi universale, să fie dedicaţi realizării idealului împlinirii individualităţii umane într-o societate liberă şi prosperă. Universitatea din Bucureşti este o instituţie publică finanţată din venituri proprii. În 2011, circa 80% din veniturile sale proveneau în ultimă instanţă de la bugetul de stat, parte dintre ele fiind obţinute prin competiţie. Ca instituţie publică, UB se află în serviciul societăţii româneşti în diferite moduri, inclusiv prin oferirea de soluţii pentru problemele comunităţii, difuzarea culturii ştiinţifice, consultanţă şi asistenţă tehnică. Ca instituţie de cercetare avansată, UB acţionează profesional pentru lărgirea orizontului cunoaşterii, promovând gândirea critică şi originală, îndrăzneala, imaginaţia conceptuală şi creaţia intelectuală. Ca instituţie de predare şi de formare, UB se pune în slujba dezvoltării potenţialului uman al tinerei generaţii, prin instruire disciplinară şi interdisciplinară, pregătire pentru carieră, formarea competenţelor sociale, dezvoltare personală, încurajarea spiritului antreprenorial. Singurele elemente de identitate vizuală sunt prezentate în Carta Universitară, 25 Anexa nr. 1 . „Drapelul Universităţii din Bucureşti este de culoare albastru deschis, purtând în mijloc emblema universităţii. Sigiliul Universităţii din Bucureşti este de formă ovală, purtând emblema universităţii. Emblema Universităţii din Bucureşti este identificată prin imaginea de mai jos şi descrierea ei heraldică: 3.2.1. DESCRIEREA STEMEI UNIVERSITĂŢII DIN BUCUREŞTI Scut cu sef despicat încărcat în partea din dreapta, pe fond roşu, cu două personaje purtând mantie şi coroane şi flancând un copac verde, în vârful căruia se află o acvilă cruciată; în partea superioară a câmpului, în dreapta soarele, în stânga luna, ambele figurate, toate de aur. În partea a doua, pe câmp de azur stema unită, în dreapta capul de bour natural, având între coarne o stea cu şase raze de aur, şi flancat în dreapta de o roză, în stânga de o semilună conturnată, ambele din acelaşi metal, iar în stânga – o acvilă cruciată cu zborul deschis, de aur, purtând în gheare însemnele puterii: o sabie şi un buzdugan. În centrul scutului, pe câmp de aur, s-a reprezentat o carte deschisă, 25 Carta Universitară , Universitatea din Bucureş ti, Anexa nr. 1, 2011, p. 58–60. 9 Comunicare narativă şi identitatea branding-ului universitar 325 naturală, pe care s-a scris deviza „VIRTUTE ET SAPIENTIA”. Cartea broşează pe o balanţă cu talgerele în echilibru, naturală , suprapusă în partea superioară de o cruce imitând marmura albă; în partea inferioară, între cele două talgere este plasată o bufniţă stând pe o ramură de frunze verzi. Simbolurile din sef amintesc înfiinţarea Şcolii domneşti de la Sfântul Sava în timpul domniei lui Constantin Brâncoveanu (1694) şi ridicarea acesteia la rang universitar în vremea lui Alexandru Ioan Cuza (1864). Figurile heraldice din câmpul scutului fac aluzie la atributele instituţiei (învăţătura este evocată prin carte şi prin deviză); balanţa şi crucea amintesc unele facultăţi şi virtuţile morale academice. Bufniţa, simbol al înţelepciunii, şi ramura verde, expresie a înnoirii perpetue, transpun în coduri heraldice rolul jucat în societate de comunitatea 26 universitară . La baza scutului, pe o eşarfă azur, este scrisă cu litere mari albe deviza în limba latină: Universitas Studiorum Bucurestiensis, având de-o parte şi de alta cifrele 1694 şi 1864. 3.2.2. ŢINUTA DE CEREMONIE ACADEMICĂ Ţinuta de ceremonie a Universităţii din Bucureşti se compune din robă si epitogă. Roba este din postav de culoare neagră, cu bordúri (orfrois) şi revere de atlaz negru, cu emblema Universităţii din Bucureşti pe piept în partea stângă şi cu epitoga în partea dreaptă. Epitoga este decorată cu sevroane cu vîrful în jos, după cum urmează: unul pentru licenţiat; două pentru master; trei pentru doctor. La studenţi, sevroanele sunt din material textil de culoare albastru deschis. La cadrele didactice, sevroanele sunt din blană, de următoarele culori: bleumarin pentru personalul didactic; galben pentru decani; roşu pentru prorectori; alb pentru rector”. 4. ÎN LOC DE CONCLUZII Realizarea corectă şi completă a unui manual de identitate reprezintă în opinia mea un punct de pornire în strategia de branding universitar. În condiţiile în care competiţia dintre universităţi a devenit o stare de fapt şi atragerea de studenţi şi resurse necesare dezvoltării cunoaşterii prin cercetare reprezintă o miză majoră în context universitar actual, sunt necesare eforturi în construirea şi consolidarea propriului brand. Universitatea din Bucureşti fiind una dintre cele mai importante universităţi din ţară, cu o identitate stabilizată de-a lungul deceniilor, are nevoie de un material de ghidaj complex, care să puncteze standardele şi regulile de utilizare a elementelor 26 Maria Dogaru, Din heraldica României, Bucureşti, 1994, p. 169. 326 Andreea Monica State 10 identitare, independent de alte documente în care sunt prezentate câteva elemente de identitate, tocmai pentru a păstra caracterul unic al instituţiei. Identitatea unei organizaţii este „managementul explicit al tuturor căilor prin care organizaţia se prezintă publicurilor sale prin intermediul experienţei şi al 27 percepţiilor” . Aceasta trebuie să proiecteze o imagine clară despre ce este organizaţia şi despre ţelurile sale. Având în vedere faptul că Universitatea din Bucureşti are o identitate vizuală bine definită, este cea mai bine clasată universitate românească în Clasamentul Internaţional al Universităţilor în 2014, în top 800 mondial şi ar trebui să aibă şi un manual dedicat acesteia. Rolul manualului este de a preîntâmpina utilizările eronate ale elementelor de identitate vizuală ale unui brand, informaţiile trebuie să fie cât se poate de specifice, pentru asigurarea unei comunicări vizuale coerente, consistente şi armonioase. Sunt elementele care nu ar trebui să lipsească din manualul de identitate al Universităţii din Bucureşti, pe lângă cele prezentate mai sus, extrase din Carta universitară. Este important ca persoanele care vor consulta manualul să înţeleagă alegerile care au stat la baza design-ului, de exemplu culorile folosite, formele, simbolurile etc., pentru că acestea constituie esenţa brand-ului. Consider că nu ar trebui să lipsească motivaţia manualului, viziunea universităţii, misiunea şi valorile care stau la baza dezvoltării şi creşterii Universităţii din Bucureşti. Trebuie sugerate elementele grafice, acordată o atenţie deosebită logo-ului şi sloganului, deoarece sunt două elemente vizuale foarte valoroase ale unui brand, fiind folosite cel mai des. De asemenea, trebuie precizat modul în care sunt aplicate aceste elemente pe diverse suporturi şi ilustrarea acelor suporturi, pe care Universitatea le utilizează cel mai des, precum şi specificate versiunile acceptate şi dimensiunile potrivite şi modul în care se folosesc împreună, numele universităţii şi numele entităţilor componente. Culorile reprezintă un alt element identitar foarte important, care generează recunoaştere, pentru că apar în diverse broşuri, pliante, fluturaşi, documente oficiale, pe Internet etc. Acestea trebuie specificate clar. Dintr-un asemenea manual nu trebuie să lipsească font-urile folosite, reprezentative pentru Universitate; antetul, pentru că toate documentele universităţii utilizează antetul instituţional, pentru a exprima identitatea instituţiei. De asemenea ar trebui ataşate formatele plicurilor, invitaţiilor, cartea de vizită, template-uri pentru prezentări Power Point, materialele promoţionale personalizate, imaginile folosite în prezentările Universităţii. Brand-ul este cel care scoate în evidenţă universitatea şi îi dă identitatea unică. Branding-ul se referă tot mai mult la storytelling. Practic, povestea este o imagine formată din fapte, sentimente şi interpretări şi care, de multe ori, nu este spusă doar de universitate. Folosind această tehnică, trebuie prezentat totul cu 27 Wally Olins, Noul ghid de identitate, Editura comunicare.ro, Bucureş ti, 2004. 11 Comunicare narativă şi identitatea branding-ului universitar 327 onestitate şi transparenţă, fără clişee, pentru a se prezenta o viziune unică asupra unei anumite situaţii. Viitorii studenţi vor să se identifice cu povestea prezentată, să simtă că pot face parte din ea. Prin povestea prezentată în faţa potenţialilor studenţi se conturează o imagine a unei universităţi interesate constant de educaţia lor, ajutându-i să rezoneze cu misiunea şi evoluţia universităţii pe parcursul anilor. Replica lui Gheorghe Dinică, în filmul Filantropica, „Mâna întinsă care nu spune o poveste nu primeşte pomană”, poate fi adaptată în ceea ce priveşte brand-ul încât putem afirma că brand-ul care nu spune o poveste nu vinde, sau, în cazul universităţilor, nu îşi atrage studenţii. Vorbind despre Universitatea din Bucureşti, vorbim despre una dintre primele două instituţii de învăţământ modern din România, înfiinţată în 1864, alături de Universitatea din Iaşi, în 1860. În această instituţie, de 151 de ani, valorile predau valoare şi creează o valoare care este recunoscută nu numai la nivel naţional. Dincolo de opiniile din ce în ce mai diverse, învăţământul românesc are valoare, iar aceasta trebuie păstrată cu grijă. „Universitatea din Bucureşti continuă eforturile pentru creşterea vizibilităţii instituţionale, în condiţiile în care întreaga comunitate academică este conştientă că acesta nu poate fi un proces care să se deruleze într-o perioadă dată de timp, ci un proces continuu. Mai mult decât atât, creşterea vizibilităţii instituţionale, ca, de altfel, înregistrarea unor poziţii mai bune în diverse ranking-uri internaţionale nu sunt şi nu trebuie să reprezinte un scop în sine. Acestea reprezintă un efect al unui 28 set întreg de acţiuni şi iniţiative, de demersuri instituţionale” . „Acest articol a beneficiat de suport financiar prin proiectul „Excelenţă interdisciplinară în cercetarea ştiinţifică doctorală din România – EXCELLENTIA”, contract POSDRU/187/1.5/S/155425, proiect cofinanţat din Fondul Social European prin Programul Operaţional Sectorial Dezvoltarea Resurselor Umane 2007–2013”. BIBLIOGRAFIE 1. AAKER, DAVID (2005). Managementul Capitalului unui brand. Cum să valorificăm numele unui brand, Bucureşti, Brandbuildres Group. 2. ANHOLT, S. (2005). Some important distinctions in place branding. Place Branding. 3. BARTHES, ROLAND (1981). Introduction à l'analyse structurelle du récit, Seuil, Paris. 4. BENNETT, R.; ALI-CHOUDHURY, R. (2007). Components of the university brand: an empirical study, în Melewar, T.C. (Ed.), Intangible Economies: Brand, Corporate Image, Identity and Reputation in the 21st Century, Proceedings of the 3rd Annual Colloquium of the Academy of Marketing's Brand Corporate Identity and Reputation SIG, Brunel University. 5. BOGDAN, ANETA (2010). Branding pe frontal de Est, Bucureşti, Brandient Consult SRL. 28 „Buletin informativ” nr. 2, în „Calitate ş i vizibilitate instituţ ională”, Editura Universităţii din Bucureşti, 2014. 328 Andreea Monica State 12 6. Branding Team. 3rd Edition, New Jersey: John Wiley & Sons, Inc. Hoboken. 7. BULETIN INFORMATIV nr. 2, 2014, Calitate şi vizibilitate instituţională, Editura Universităţii din Bucureşti. 8. CĂRĂMIDĂ, CRISTIAN (2009). Brand&Branding, Vol. I, Identitatea vizuală, Editura Brandmark, Bucureşti. 9. CHAPLEO, CHRIS (2010). What defines “successful” university brands? International Journal of Public Sector Management, Vol. 23, No. 2. 10. HEMSLEY-BROWN, J.V.; GOONAWARDANA, S. (2007). Brand Harmonization in the International Higher Education, Journal of Business Research, Vol. 60. 11. HISLOP, M. (2001). Branding 101: An Overview of Branding and Brand Management for Online Marketers, Copyright, Dynamic Logic. 12. HOFSTEDE, G. (2002). Managementul structurilor multiculturale. Software-ul gândirii. Bucureşti: Editura Economică. 13. IQBAL, MUHAMMAD JAWAD; RASLI AMRAN BIN MD.; HASSAN IBNE (2012). University. Branding: A Myth or a Reality, Journal Education Soceity, Vol. 6. 14. JORDA-ALBINANA BEGONA; AMPUERO-CANELLAS, OLGA; VILA, NATALIA; ROJAS- SOLA JOSE IGNACIO (2008). Brand identity documentation: a crossnational examination of identity standards manuals. International Marketing Review, Vol. 26, No. 2. 15. KLEIN, NAOMI (2006). No Logo. Tirania mărcilor. Bucureşti, Comunicare. 16. MURPHY, M. (1992), Branding a key marketing tool, Macmilan, Grande Bretagne, p. 206. 17. PINAR, MUSA; TRAPP, PAUL; GIRARD, TULAY; BOYT, THOMAS (2011). Utilizing the brand ecosystem framework in designing branding strategies for higher education, International Journal of Educational Management, Vol. 25, No. 7. 18. SOULIER, EDDIE (2006). Le Storytelling, concepts, outils et applications, Hermes Science, Paris. 19. UNIVERSITATEA DIN BUCUREŞTI (2011). Carta Universitară, Anexa 1, p. 58–60. 20. Vol.1, No. 2, Henry Steward Publications. 21. WÆRAAS, ARILD; SOLBAKK, MARIANNE (2008). Defining the essence of a university: lessons from higher education branding, Springer Science-Business Media. 22. WALLY, OLINS (2004). Noul ghid de identitate, Editura comunicare.ro, Bucureşti. 23. WHEELER, A. (2009). Designing brand identity: An essential guide for the whole branding team. 3rd Edition, New Jersey: John Wiley&Sons, Inc. Hoboken, 2009. 24. WINRAM, S. (1987). The opportunity for world brands în „International Journal for Advertising”.